recursal/SuperWikiNEXT-32B huggingface dataset:
**மூட்டைப் பூச்சி** ஒரு மிகச்சிறிய இரவுநேர பூச்சியாகும். இதை பொதுவாக மனித அல்லது வெப்ப இரத்த பிராணிகளின் இரத்தத்தை குடித்து வாழும் உயிரினம். இவை பொதுவாக படுக்கைகள், மரப்பொருட்களின் இடுக்குகளில் வாழ்கின்றன.

வகைகள்
------

பொதுவான மூட்டைப்பூச்சி வகையான (*Cimex lectularius*) மனிதன் வாழும் சூழ்நிலைகளில் வாழும். மித வெப்பமண்டல பிரதேசங்களில் உலகம் முழுதும் வாழும் இவை மனித இரத்தத்தைப் பருகி உயிர் வாழ்பவை. மற்றொரு வகை (*Cimex hemipterus*) வெப்பமண்டல பகுதிகளில் வாழ்பவை. இவை மனிதன் மட்டுமின்றி, பறவைகளையும், வௌவால்களையும் தாக்கக் கூடியவை. மேற்கு ஆப்பிரிக்க மற்றும் தென் அமெரிக்க பகுதிகளில் காணக்கூடிய வகை(*Leptocimex boueti*) வௌவால்களையும் மனிதனையும் தாக்குபவை. *Cimex pilosellus* மற்றும் *Cimex pipistrella* என்ற இரண்டு வகையானவை பொதுவாக வௌவால்களை அதிகமாக தாக்க கூடியவை. வட அமெரிக்காவில் வாழும் (*Haematosiphon inodora*) வகை மூட்டைப்பூச்சிகள் பொதுவாக பறவைகளைத் தாக்குபவை.

உடலமைப்பு
---------

வளர்ந்த மூட்டைப்பூச்சி சிவந்த அரக்கு நிறத்தில் தட்டையாக, முட்டை வடிவத்தில் இறக்கையில்லா உடலமைப்பினைக் கொண்டது. மிக நுண்ணிய முடிகளை உடல் முழுதும் கொண்டிருக்கும். 4-5 மிமீ வரை நீளம் வரை வளரும். புதிதாய் முட்டை பொரித்த மூட்டைப்பூச்சிகள் வெளிறிய நிறத்தில் ஒளிபுகும் வண்ணம் தோலைக் கொண்டதாக இருக்கும். மூட்டைப்பூச்சிகளை மனிதக்கண்களால் காணமுடியாது என்ற தவறானதொரு நம்பிக்கை உண்டு[].

உண்ணும் முறைகள்
---------------

பொதுவாக மற்ற உணவு ஏதும் கிடைக்காத பட்சத்தில்தான் மனித இரத்தத்தைக் குடிக்க முயல்கின்றன. மனிதன் வெளியிடும் கார்பன்-டை-ஆக்ஸைடு, உறங்கும்போது வெளிப்படும் வெப்பம் போன்றவை இவற்றை மனிதனிடம் ஈர்க்கின்றன.

இப்பூச்சிகள் இரத்தத்தை உறிவதற்கு மனிதனின் சதையில் இரண்டு குழல்களை செலுத்துகின்றன. ஒரு குழல் மூலம் தனது உமிழ்நீரை செலுத்திட, அதில் வலியை மறக்கடிக்கச் செய்யும் இரசாயனங்கள் இருப்பதால், அவை கடிக்கும் வலியினை மனிதன் உணருவதில்லை. ஏறத்தாழ ஐந்து நிமடத்திற்கு இரத்தத்தை உறிஞ்சிய பின், அவை தமது இருப்பிடத்திற்கு சென்று பதுங்கிக் கொள்கின்றன.

மனிதனுக்கு ஏற்படக் கூடிய உடல்நலக் கேடுகள்
-----------------------------------------

இவை கடிப்பதால், மனிதன் தோலில் அரிப்புகளும், ஒவ்வாமையால் ஏற்படும் தோல் தொடர்பான வியாதிகளும் ஏற்பட வாய்ப்புண்டு.
**கோடி ராமகிருஷ்ணா**(KodI Ramakrishna) ( தெலுங்கு: కోడి రామకృష్ణ ) ( ஜூலை23, 1949 - பிப்ரவரி 22, 2019) ஒரு இந்திய திரைப்பட இயக்குனர் மற்றும் எழுத்தாளர் ஆவார். இவர், ஆந்திரத் திரைப்படத்துறையிலும் , சில தமிழ், மலையாளம் மற்றும் இந்தி படங்களிலும் பணியாற்றி பிரசித்தி பெற்றவர். தெலுங்கில் பிரசித்திபெற்ற திரைப்பட இயக்குனர்களில் ஒருவரான கோடி ராமகிருஷ்ணா நாடக திரைப்படங்கள் போன்ற, பல்வேறுபட்ட திரைப்படங்களை இயக்கியுள்ளார். அவற்றுள், இண்ட்லோ *ராமையா வீதிலோ கிருஷ்ணையா* (1982), *மங்கம்மா காரி மணவாடு* (1984), *தாலம்பரலு,* (1986), ஆகுதி (1987), *பரதம்லோ பால சந்துருடு* (1988), *ஸ்டேஷன் மாஸ்டர்* (1988), *முத்துல மாவையா* (1989), *மா ஆவிட கலெக்டர்* (1996) , *பெள்ளி* (1997), மற்றும் *தொங்காட்டா* (1997) போன்ற படங்கள் குறிப்பிடத்தக்கவை ஆகும்.

ராமகிருஷ்ணாவின் பிற குறிப்பிடத்தக்க படைப்புகளில் சமூக பிரச்சனையைப் பற்றிப் பேசும் திரைப்படங்களாக, *அனுக்‌ஷம்* (1989), *20வது சதாப்தம்* (1990), *பாரத் பந்த்* (1991), மற்றும் *சத்ருவு* (1991) போன்றவை உள்ளன. *குடாசாரி நம்பர் 1* (1983), மற்றும் *குடாசாரி 117* (1989) போன்றவை அவர் இயக்கிய மசாலாத் திரைப்படங்களாகும். ராமகிருஷ்ணா *அம்மோரு* (1995), *தேவி* (1999), *தேவுள்ளு* (2000), *தேவி புத்ருடு* (2001), *ஆஞ்சி* (2004) மற்றும் *அருந்ததி* (2009) போன்ற *சூப்பர்நேச்சுரல்* கற்பனை திரைப்படங்களை இயக்கியுள்ளார். இவர் இயக்கிய அருந்ததி திரைப்படம், பத்து மாநில நந்தி விருதுகளையும், இரண்டு தென்னிந்திய பிலிம்பேர் விருதுகளையும் பெற்றது. மேலும், அந்த ஆண்டிற்கான இரண்டாவது மிகச் சிறந்த தெலுங்கு படம் என்ற பெயரையும் பெற்றது. 2012 ஆம் ஆண்டில், அவர் ஆந்திரத் திரைப்படத்துறையின் வெற்றிப்படங்களான *மங்கம்மா காரி மணவாடு* மற்றும் *முத்துல மாவையா* போன்ற படங்களை இயக்கினார். தெலுங்குப் படவுலகில், அவர் அளித்த பங்களிப்புக்காக மாநில ரகுபதி வெங்கையா விருது பெற்றார்.

ஆரம்ப வாழ்க்கை
--------------

கோடி ராமகிருஷ்ணா ஆந்திரப் பிரதேசத்தின் மேற்கு கோதாவரி மாவட்டத்தில் உள்ள பாலகொல்லு என்னும் இடத்திலிருந்து வந்தவர். இந்திய திரைப்படத் தொழிலில் அவர் 30 ஆண்டுகளுக்கு மேலாகப் பணிபுரிந்துள்ளார்.

விருதுகள்
---------

இவர் இயக்கிய அருந்ததி திரைப்படத்திற்கு நந்தி விருதுகள் கிடைத்துள்ளது.

* 2012 இல், தெலுங்கு சினிமாவுக்கு அவர் அளித்த பங்களிப்புக்காக மாநில ரகுபதி வெங்கையா விருது பெற்றார்.

இறப்பு
------

கோடி ராமகிருஷ்ணா ஹைதராபாத்தில் 2019 ஆம் ஆண்டு பிப்ரவரி 22 அன்று இறந்தார். கடுமையான சுவாச பிரச்சனை காரணமாக, கச்சிபோலியிலுள்ள *ஏ.ஐ.ஜி* மருத்துவமனையில் சிகிச்சை அளிக்கப்பட்டார்.

குறிப்புகள்
-----------

1. ↑  "Film director Kodi Ramakrishna hospitalised". *The Times of India*. 2014-02-13 அன்று மூலம் பரணிடப்பட்டது. 2019-03-23 அன்று பார்க்கப்பட்டது.
2. ↑  "Telugu Cinema Etc - Idlebrain.com".
3. ↑  "Telugu Cinema Etc - Idlebrain.com".
4. ↑  "S.P. Balasubrahmanyam, Hema Malini bag NTR awards".
5. ↑
6. ↑  "Kodi Ramakrishna". *FilmiBeat*. 2014-04-30 அன்று மூலம் பரணிடப்பட்டது. 2019-03-23 அன்று பார்க்கப்பட்டது.
7. ↑  "Big movies which got shelved after launch".
8. ↑  Correspondent, Special. "S.P. Balasubrahmanyam, Hema Malini bag NTR awards".
9. ↑  "Veteran Telugu Filmmaker Kodi Ramakrishna Dies". *India Today*. .
**சாமியா பசீர்** (Samia Bashir) என்பவர் அமெரிக்காவில் வாழும் ஒரு பெண் எழுத்தாளர் ஆவார். இவர் கவிஞர், கட்டுரையாளர், பதிப்பாளர், சமூக நீதி செயல்பாட்டாளர் எனப் பல பரிமாணங்களைக் கொண்டவர்.

பிறப்பும் படிப்பும்
-------------------

சாமியா பசீரின் தந்தை சோமாலியா நாட்டிலிருந்து வெளியேறி அமெரிக்காவில் குடிவந்தவர். தாயார் ஆப்பிரிக்க அமெரிக்கன் ஆவார்.
சாமியா பசீர் பெர்க்லியில் கலிபோர்னியா பல்கலைக்கழகத்தில் ஆங்கில இலக்கியத்தில் இளங்கலைப் பட்டம் பெற்றார்.

இலக்கியப்பணி
------------

ஆப்பிரிக்க வம்சாவளியைச் சேர்ந்த எழுத்தாளர்களுக்காக பயர் அண்டு இங்க் என்னும் ஒரு இலக்கியத் திருவிழாவை நடத்தி வருகிறார்.
தற்போது அமெரிக்காவின் மிச்சிகன் பல்கலைக் கழகத்தில் படைப்பிலக்கியத்தைக் கற்பிக்கும் ஆசிரியராகப் பணியாற்றி வருகிறார்.
ஆப்பிரிக்க அமெரிக்க பெண் எழுத்தாளர்களின் படைப்புகளைத் தொகுத்து வெளியிட்டு இருக்கிறார்.

மறைக்கப்பட்ட வரலாற்றைத் தோண்டி புத்துயிர் கொடுப்பதும் அடக்கிவைக்கப் பட்ட குரல்களையும் கதைகளையும் வெளி உலகம் அறியச் செய்வதும் சாமியா பசீரின் குறிக்கோள்களாகும்.

சாமியா பசீரின் தாயார் மதத்தால் கிறித்தவர்; தந்தை மத நம்பிக்கையற்ற சோமாலி முசுலிம். ஆனால் சாமியா பசீர் தாம் மதவாதி இல்லை என்றும் மதம் என்பதும் ஆன்மீகம் என்பதும் வெவ்வேறானவை என்றும் கருதுகிறார்.

'உலகில் ஆணாதிக்கக் கலாச்சாரம் பெண்களுடைய கடின உழைப்பையும் தலைமைப் பண்பையும் ஏற்றுக்கொள்ள மறுக்கிறது' என்றும் கூறி வருகிறார்.

எழுதியவை
--------

* Apple Falls :Poems (2005)

* Gospel:poems (2009)

* Wearing Shorts on the first day of Spring ( 1999)
* 
* American Visa (2001)
* 
* Teasing Crow (2006)

அஸ்டிரேய லெஸ்பியன் அறக்கட்டளை வழங்கிய கவிதை விருது இவருக்குக் கிடைத்தது.

மேற்கோள்
--------
**லைகாபெட்டஸ் மலை** (*Mount Lycabettus*), என்பது கிரேக்க தலைநகரான ஏதென்சில் உள்ள ஒரு கிரீத்தேசிய சுண்ணக்கல் மலை ஆகும். இது கடல் மட்டத்திலிருந்து 277 மீட்டர் (908 அடி) உயரம் கொண்டதாக உள்ளது. இதன் உச்சி நடு ஏதென்சில் மிக உயரமான இடமாகும். இந்த மலையின் அடிவாரமானது பைன் மரங்கள் நிறைந்ததாக உள்ளது. மலையின் கிழக்கே கீழே உள்ள குடியிருப்புப் பகுதியையும் இதே பெயரால் குறிக்கப்படுகிறது.

இந்த மலை ஒரு சுற்றுலாத் தலமாகும். கொலோனாகியில் (அரிஸ்டிப்போ தெருவில் தொடருந்து நிலையத்தைக் காணலாம்) கீழ் முனையிலிருந்து மலை ஏறும் லைகாபெட்டஸ் புனிகுலர் என்ற இழுவை ஊர்தி மூலம் ஏறலாம். இதன் இரண்டு சிகரங்களில் 19 ஆம் நூற்றாண்டின் புனித ஜார்ஜ் தேவாலயம், ஒரு அரங்கம், ஒரு உணவகம் போன்றவை உள்ளன.

தொன்மவியல் கதைகள்
-----------------

லைகாபெட்டஸ் மலையானது பல்வேறு தொன்மங்களில் குறிப்பிடப்படுகிறது. பிரபலமான கதைகளில் இது ஒரு காலத்தில் ஓநாய்களின் புகலிடமாக இருந்ததாகக் கூறப்படுகின்றது (கிரேக்க மொழியில் லைகோஸ்). இதுவே இதன் பெயரின் தோற்றத்திற்கு காரணமாக இருக்கலாம் ("ஓநாய்களால் நடக்கும் மலை" என்று பொருள்). 

லைகாபெட்டஸ் மலையிலிருந்து பார்க்கும்போது பார்வையில் தென்படும் பனாதினைகோ அரங்கம், ஒலிம்பியன் ஜீயஸ் கோயில், ஹெலெனிக் பாராளுமன்றம், ஏதென்ஸின் அக்ரோபோலிஸ்.

அரங்கம்
-------

மலையின் உச்சியில் ஒரு பெரிய திறந்தவெளி அரங்கம் உள்ளது. இதில் பல கிரேக்க மற்றும் சர்வதேச இசை நிகழ்ச்சிகள் நடத்துள்ளது. லைகாபெட்டஸ் அரங்கில் ரே சார்ல்ஸ், ஜோன் பேஸ், பிபி கிங், சக் பெரி, ஜெர்ரி லீ லூயிஸ், லியோனார்ட் கோஹன், ஜேம்ஸ் ப்ரௌன், பாப் டிலான், பாக்கோ தே லூசீயா, அல் டி மீயோலா, ஜான் மெக் லாஃப்லின், கேரி மூர், பீட்டர் கேப்ரியல், பிளாக் சாபத், நிக் கேவ், பிஜோர்க், டெட் கேன் டான்ஸ், பெட் ஷாப் பாய்ஸ், டீப் பர்பில், பிளேஸ்போ, மோரிஸ்சி, ரேடியோஹெட், மோபி, மாஸிவ் அட்டாக் , ஃபெயித் நோ மோர் , ஃபெயித்லெஸ், வைட்சிப்நாட், பட்டி ஸ்மித், வனேசா மே, பிரையன் ஃபெர்ரி, டிட்டோ பியூன்டே, பியூனா விஸ்டா சோஷியல் கிளப், ஒரிஷாஸ், தி ப்ராடிஜி, அயர்ன் மெய்டன், நாசரேத்து, பிளாக்மோர்ஸ் நைட் அண்ட் ஸ்கார்பியன்ஸ் போன்ற கலைஞர்கள் தங்கள் கலையை நிகழ்த்தியுள்ளனர்.

காட்சியகம்
----------

* 
* லைகாபெட்டஸ் மலையிலிருந்து ஏதென்சின் ஒரு காட்சிலைகாபெட்டஸ் மலையிலிருந்து ஏதென்சின் ஒரு காட்சி
* பிரான்சிஸ் பெட்ஃபோர்ட், 1862 இல் அக்ரோபோலிஸிலிருந்து படம்பிடித்தது.பிரான்சிஸ் பெட்ஃபோர்ட், 1862 இல் அக்ரோபோலிஸிலிருந்து படம்பிடித்தது.
* புனித ஜார்ஜ் தேவாலம்புனித ஜார்ஜ் தேவாலம்
* லைகாபெட்டசில் உள்ள அரங்கம்லைகாபெட்டசில் உள்ள அரங்கம்
* ஏதென்சின்  தோற்றம் ஏதென்சின் தோற்றம்

குறிப்புகள்
-----------

1. ↑  Τοπωνύμια της Αττικής
தர்காவின் முகப்பு 
 பராசாஹித் கல்லறைகளின் ஜியாரத்துக்காக (தரிசனம்) காத்திருக்கும் பக்தர்கள்
**பாரா சாகித் தர்கா** இந்தியாவின் ஆந்திர மாநிலம் நெல்லூரில் அமைந்துள்ளது. "பாரா சாகித் தர்கா" என்பதற்கு உருது மொழியில் "பன்னிரண்டு தியாகிகளின் ஆலயம்" என்று அர்த்தமாகும். இந்த தர்கா நெல்லூர் ஏரியின் கரையில் அமைந்துள்ளது. மேலும் இந்த தர்காவின் அருகிலேயே ஒரு ஈத்கா, ஒரு சுற்றுலா விடுதி மற்றும் அதன் அருகில் பூங்கா உள்ளது. இது ஹிஜ்ரியில் முஹர்ரம் மாதத்தில் ரொட்டியான் கி ஈத் / ரொட்டி பண்டிகையின் வருடாந்திர திருவிழாவின் சிறப்பிற்காக இசுலாமிய மக்களால் அறியப்படுகிறது. மேலும் இந்தியா முழுவதிலும் மற்றும் வெளிநாடுகளில் இருந்தும்  இசுலாமிய மக்களை ஈர்க்கிறது.

வரலாறு
------

உள்ளூர் பாரம்பரியத்தின் படியும் தர்கா வளாகத்தில் உள்ள பாரசீக மொழியில் எழுதப்பட்ட கற்பதக்கத்தின் படியும், அவை அப்பகுதிக்குள் முதன்முதலாக நுழைந்த இசுலாமிய  இராணுவத்தின் ஒரு பகுதியாக இருந்து **கரபாலா** போரில் வீரமரணம் அடைந்த போர்வீரர்களின் பன்னிரண்டு கல்லறைகள் இங்கு அமைக்கப்பட்டுள்ளன.

ரொட்டி பண்டிகை
--------------

ஆந்திர பிரதேசத்தின் நெல்லூர் மாவட்டத்தில் உள்ள புகழ்பெற்ற வழிபாட்டு தளங்களில் இதுவும் ஒன்றாகும், பல்வேறு இசுலாமிய திருவிழாக்களின் போது இங்கு நடைபெறும் நிகழ்ச்சிகளில் கலந்துகொள்ள பல்வேறு பிரபலங்கள், நாடு முழுவதிலும் மற்றும் வெளிநாடுகளில் இருந்தும் பார்வையாளர்களை ஈர்க்கிறது. வருடந்தோறும். மொஹரம் மாதத்தில் மூன்று நாள் சிறப்பாக கொண்டாடப்படும் **ரொட்டி திருவிழா**வும் அத்தகையதே.

  

ஏராளமான பக்தர்கள் தங்கள் உடல்நலம், வாழ்க்கை, திருமண தாமதம் போன்றவற்றில் இருந்து விடுபட சிறப்பு பிரார்த்தனைகளுடன் வந்து, தங்கள் வேண்டுதல்கள் நிறைவேறும் வகையில் அருகில் உள்ள குளத்தில் ரொட்டி படைத்து வழிபடும் விழா வெகு விமரிசையாக கொண்டாடப்படுகின்றன. பிரார்த்தனையுடன் வருபவர்கள் தங்கள் வேண்டுதல் நிறைவேறும் போது அந்த ரொட்டிகளை எடுத்து வந்து கொடுப்பதும் வழக்கம். பாரா சாகித் தர்காவில் சந்தன கொண்டாட்டங்கள் ரொட்டேலா பந்துகா என்றும் அழைக்கப்படுகின்றன, இது **ரொட்டியோன் கி ஈத்** என்று உருது மொழியில் அழைக்கப்படுகிறது, அதாவது இஸ்லாமிய சொற்களில் **ரொட்டிகளின் திருவிழா**. தர்காவில் இந்த திருவிழாவின் போது செய்யப்படும் வேண்டுதல்கள் நிறைவேறும் என்ற அதீத நம்பிக்கை பலருக்கும் உள்ளது. 

பார்வையாளர்கள் தங்களின் ரொட்டியை தங்களுக்கு ஒத்த விருப்பமுள்ளவர்களுடன் பரிமாறிக்கொள்வதோடு, தர்காவில் ஃபாத்திஹாவும் நிறைவேற்றப்பபடும்.  உர்ஸ் (பண்டிகை) காலத்துக்குக் காலம் உருவாகி, சூஃபித்துவத்திற்குக் காரணமாக இருக்கலாம்.

ஈத்கா
-----

ஈத் உல் பித்ர் (ரம்ஜான்) மற்றும் ஈத் அல்-அதா ( பக்ரீத் ) ஆகிய நாட்களில் ஈத் தொழுகைகளை ( கூட்டுத் தொழுகைகள்) தர்கா, அதன் வளாகத்தில் நடத்துகிறது. இதுவே அந்த நகரத்தின் மிகப்பெரிய ஈத்காவாகும்.

மேற்கோள்கள்
-----------

1. ↑
2. ↑  The Hindu : Andhra Pradesh / Nellore News : Rottela Panduga: 3 lakh people to take part
3. ↑
4. ↑  The Hindu : Andhra Pradesh / Nellore News : Festival of rotis concludes
**ரிஃப்ட் வேல்லி காய்ச்சல்** (*Rift Valley fever*, **RVF**) என்பது மிதமானது முதல் தீவிரமானது வரையிலான ஒரு நச்சுயிரி நோய் ஆகும். மிதமான அடையளங்களில் காணப்படுபவை: காய்ச்சல், தசை வலிகள், மற்றும் தலைவலிகள், பெரும்பாலும் ஒரு வாரத்திற்கு நீடிக்கக் கூடியவை. தீவிரமான அடையாளங்களில் அடங்குபவை: தொற்றுக்குப் பின்னர் மூன்று வாரங்களில் தொடங்கி பார்க்கும் தன்மையை இழத்தல், மூளையில் ஏற்படும் தொற்றானது கடுமையான தலைவலிகள் மற்றும் குழப்பம், மற்றும் ரத்தக் கசிவுடனான கல்லீரல் பிரச்சனைகளும் கூட சில நாட்களுக்குள்ளாக நேரக்கூடும். ரத்தக் கசிவு கொண்டிருப்பவர்களுக்கு இறப்புக்கான வாய்ப்பு 50% வரையில் இருக்கிறது. 

இந்த நோய் RVF வைரசினால் ஏற்படுகிறது, இது "பிலிபோவைரசு" (*Phlebovirus*) வகையைச் சேர்ந்ததாகும். தொற்றுக்கு ஆளாகிய விலங்குகளின் இரத்தத்தைத் தொடுவதினால், வெட்டிக்கொல்லப்படும் விலங்கினைச் சுற்றிலுமிருக்கும் காற்றினை சுவாசிப்பதினால், தொற்றுக்கு ஆளாகிய விலங்கின் கறந்த பாலைக் குடிப்பதினால், அல்லது தொற்றுக்கு ஆளாகிய கொசுக்கள் கடிப்பதினால் பரவுகிறது. பசுக்கள், ஆடுகள், வெள்ளாடுகள் மற்றும் ஒட்டகங்கள் போன்ற விலங்குகள் இதனால் பாதிக்கப்படலாம்.  இந்த விலங்குகளில் இது கொசுக்களினால் பரவுகிறது. இது ஒரு நபரிடமிருந்து இன்னொருவருக்கு தொற்றுவதாகத் தோன்றவில்லை. வைரசுக்கு எதிரான பிறபொருளெதிரியை அல்லது இரத்தத்திலேயே வைரசு இருப்பதைக் கண்டுபிடிப்பதால் நோய் கண்டறியப்படுகிறது.

விலங்குகளில் நோய்க்கு எதிரான நோய்த்தடுப்பு மருந்து கொடுப்பதன் மூலம் மனிதர்களுக்கு நோய் ஏற்படுவதை முன் கூட்டியே தடுக்கலாம். பரவியிருக்கும்போது நிலைமையை மோசமாக்கிவிடும் என்பதால் இது பரவுதல் நேர்வதற்கு முன்பாகவே செய்யப்பட வேண்டும். பரவியிருக்கும்போது விலங்குகளின் நடமாட்டத்தை நிறுத்திவிடுவது பயன்மிக்கதாக இருக்கும். இதுபோலவே, கொசுக்களின் எண்ணிக்கை மற்றும் கொசுக்கடியைக் குறைப்பதுவும் பலன் தரலாம். மனிதருக்கான ஒரு தடுப்பு மருந்து இருக்கிறது; என்றாலும் 2010 வாக்கில் பரவலாக கிடைக்கப்பெறவில்லை. தொற்றுக்கு ஆளாகிவிட்டால் குறிப்பிட்ட சிகிச்சை என்று எதுவுமில்லை.

கொள்ளைநோய் பரவுதல் ஆப்பிரிக்கா மற்றும் அரேபியா வில் மட்டுமே நிகழ்ந்தது. கொசுக்கள் அதிகமாகும் காலங்களாகிய அதிகமான மழைக்காலங்களில்தான் வழக்கமாகவே நோய்ப்பரவல் ஏற்படுகிறது. இந்த நோயானது கென்யாவின் ரிஃப்ட் பள்ளத்தாக்கில் (*Rift Valley*) இருந்த கால்நடைகளில்தான் 1900 இன் ஆரம்ப ஆண்டுகளில் தோன்றியது, இந்த வைரஸ் 1931 இல் தனிமைப் படுத்தப்பட்டது.

மேற்கோள்கள்
-----------

1. 1 2 3 4 5  "Rift Valley fever". *Fact sheet N°207*. World Health Organization. May 2010. 21 March 2014 அன்று பார்க்கப்பட்டது.
2. ↑  Palmer, S. R. (2011). *Oxford textbook of zoonoses : biology, clinical practice, and public health control* (2nd ). Oxford u.a.: Oxford Univ. Press. பக். 423. பன்னாட்டுத் தரப்புத்தக எண்:9780198570028. .
**தேசிய பாரம்பரிய நகர மேம்பாடு மற்றும் வளர்ச்சித் திட்டம்** (*Heritage City Development and Augmentation Yojana*, **HRIDAY**) சனவரி 21, 2015 அன்று வெளியிடப்பட்டது; பாரம்பரிய நகரங்களின் பாரம்பரியப் பண்பைக் கெடாமல் இப்பகுதிகளில் ஊரகத் திட்டமிடல், பொருளாதார முன்னேற்றம் ஆகியவற்றை முன்னெடுப்பதே இதன் முதன்மை நோக்கமாக அறிவிக்கப்பட்டுள்ளது. 

பாரம்பரிய சொத்துக்களான நினைவகங்கள், மலைகள், கோவில்கள் முதலியவற்றுடன் தொடர்புடைய ஊரக கட்டமைப்பை மீளமைப்பதும் மேலும் சில மறைந்துள்ளச் சொத்துக்களை மீட்பதும் அடங்கிய **பாரம்பரிய கட்டமைப்பு திட்டங்கள்** இத்திட்டத்தின் கீழ் நிறைவேற்றப்படும். இத்திட்டத்தின் கீழ் புறத்தூய்மை வசதிகள், சாலைகள், பொதுப் போக்குவரத்து மற்றும் தானுந்து நிறுத்தங்கள், குடிச் சேவைகள், தகவல் மையங்கள் ஆகியன கட்டமைக்கப்படுகின்றன. 

மார்ச்சு 2017 வரையிலான **27 மாத காலகட்டத்தில்** **₹ 500 கோடி** செலவில், இத்திட்டம் 12 நகரங்களில் நிறைவேற்றத் திட்டமிடப்பட்டுள்ளது: அஜ்மீர், அமராவதி,(ஆந்திரப் பிரதேசம்), அம்ரித்சர், பாதமி, துவாரகை, கயை, காஞ்சிபுரம், மதுரா, உத்தரப் பிரதேசம், புரி, வாரணாசி, வேளாங்கண்ணி மற்றும் வாரங்கல்.

மேற்சான்றுகள்
-------------

1. ↑  "HRIDAY to revive 7 heritage cities". Times of India. 1 December 2014. .
**ஜெயகோபால் கரோடியா அரசு மகளிர் மேல்நிலைப் பள்ளி** என்பது தமிழ்நாட்டின் தலைநகரான சென்னையின் ஒரு பகுதியான விருகம்பாக்கத்தில் உள்ள ஒரு அரசு மகளிர் மேல்நிலைப் பள்ளி ஆகும். 

இந்தப் பள்ளி பரந்து விரிந்த விசாலமான இடத்தில், நூற்றுக்கணக்கான மரங்களைக் கொண்டு மிகப் பெரிய விளையாட்டு மைதானம், ஸ்மார்ட் வகுப்பு வசதி ஆகியவற்றுடன் அமைந்துள்ள ஒரு பள்ளியாகும். இந்தப் பள்ளியில் 2017 ஆண்டுவாக்கில் 2,822 பேர் படிக்கின்றனர். 85 ஆசிரியர்கள் பணியாற்றுகின்றனர். 

2016 ஆம் ஆண்டில் இந்தப் பள்ளியைச் சேர்ந்த 353 மாணவிகள் 10 ஆம் வகுப்பு அரசுப் பொதுத் தேர்வு எழுதினர். அவர்களில் 99.3 விழுகாடு மாணவியர் வெற்றி பெற்றனர். 475 மதிப்பெண்களுக்கு மேல் 20 பேரும், 450-க்கு மேல் 37 பேரும் பெற்றனர். அதேபோல் 548 மாணவிகள் 12 ஆம் வகுப்பு அரசுப் பொதுத் தேர்வு எழுதியதில், 99 சதவீதம் பேர் தேர்ச்சி பெற்றனர்.

விளையாட்டு
----------

2016 ஆம் ஆண்டு அகமதாபாத்தில் நடைபெற்ற 17 வயதுக்கு உட்பட்டோருக்கான தேசிய தடகளப் போட்டியில் இந்தப் பள்ளி மாணவி பி. எம். தபிதா 100 மீட்டர் ஓட்டப் போட்டியிலும், உயரம் தாண்டுதல் போட்டியிலும் தேசிய அளவில் சாதனை படைத்தார். மாநில, மண்டல அளவிலான விளையாட்டுப் போட்டிகளில் இந்தப் பள்ளியின் மாணவிகள் நூற்றுக்கணக்கான பரிசுகளை பெற்றுள்ளனர்.

மேற்கோள்கள்
-----------

1. ↑  வி. தேவதாசன் (31 சூலை 2017). "கல்வி, கலை, விளையாட்டு என பசுமைச் சூழலில் பன்முகத் திறன்கள் வளர்ப்பு: சாதனைகளை நிகழ்த்தும் விருகம்பாக்கம் ஜெயகோபால் கரோடியா அரசு மகளிர் மேல்நிலைப் பள்ளி". *கட்டுரை*. தி இந்து. 1 ஆகத்து 2017 அன்று பார்க்கப்பட்டது.
**ஜெமினி திட்டம்** (**Project Gemini**) என்பது நாசாவின் இரண்டாவது மனித விண்வெளிப்பறப்புத் திட்டம் ஆகும். ஐக்கிய அமெரிக்காவின் திட்டமான இது, 1961-ஆம் ஆண்டில் தொடங்கப்பட்டு 1966-ஆம் ஆண்டில் நிறைவுபெற்றது. மெர்க்குரித் திட்டம் மற்றும் அப்பல்லோ திட்டங்களுக்கு இடையே இத்திட்டம் செயற்படுத்தப்பட்டது. ஜெமினி விண்கலமானது இரண்டு விண்வெளி வீரர்கள் செல்லும் வகையில் வடிவமைக்கப்பட்டிருந்தது. 1965-லிருந்து 1966-வரை பத்து பணிக்குழுக்கள் புவி தாழ்வட்டப்பாதையில் சென்று வந்தனர். சோவியத் ஒன்றியத்துடனான பனிப்போர் விண்வெளிப் போட்டியில் ஐக்கிய அமெரிக்கா முன்னிலை பெறுவதற்கு இத்திட்டம் வழிவகுத்தது.

அப்பல்லோ திட்டத்தின் குறிக்கோளான - நிலவில் விண்வெளி வீரர்களை தரையிறக்கத்துக்குத் - தேவையான விண்பறப்புத் தொழில்நுட்பங்களைக் கட்டமைத்து மேம்படுத்துவதே ஜெமினி திட்டத்தின் அடிப்படை நோக்கமாகும். நிலவுக்கு சென்று திரும்பும் அளவுக்கு அதிக காலம் விண்ணில் இருப்பதையும், விண்கலத்துக்கு வெளியில் பணிபுரிவதையும், விண்ணிலேயே இருவேறு விண்கலங்களை பொருத்தி இணைத்தல் தொழில்நுட்பத்தையும் இத்திட்டத்தின் மூலம் செயல்படுத்தி மேம்படுத்தினர். இவ்வாறு அடிப்படையான தொழில்நுட்பங்களையும் செயல்முறைகளையும் மேம்படுத்திய பின்னர், அப்பல்லோ திட்டம் அதன் முக்கிய குறிக்கோளில் முழுக்கவனத்தையும் செலுத்தி வெற்றிகரமாக செயல்படுத்த வழிவகை ஏற்பட்டது.
**ரிசால்** (Rizal) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் அன்டிபொலோ ஆகும். இது 1901 ஆம் ஆண்டில் ஸ்தாபிக்கப்பட்டது. இம்மாகாணத்தில் 188 கிராமங்களும், 13 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ரெபெசா ஏ. ய்ன்ராஸ்* (Rebecca A. Ynares ) ஆவார். இதன் மொத்த நிலப்பரப்பளவு 1,191.94 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக ரிசால் மாகாணத்தின் சனத்தொகை 1,191.94 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 73ஆம் மாகாணமாகவும் சனத்தொகையின் அடிப்படையில் 5ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு  ஆங்கிலம் ஆகிய இரு பிரதான மொழிகள் பேசப்படுகின்றன. இங்கு 99% தகாலாகு மக்கள் வாழ்கின்றனர். ரிசால் மாகாணத்தில் வாழும் மக்களில் 80 வீதமான மக்கள் ரோமன் கத்தோலிக்க சமயத்தப் பின்பற்றுகின்றனர்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 21 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  PromdiNEWS: Bulacan celebrates 435th founding year
3. ↑  "Population of the provine". Archived from the original on 2011-07-09. 2017-01-08 அன்று பார்க்கப்பட்டது.CS1 maint: unfit url (link)
செப்டம்பர், 2012-க்கு முந்தைய தில்லி மாநிலத்தின் ஒன்பது மாவட்டங்களின் வரைபடம்
**தென்கிழக்கு தில்லி மாவட்டம்** (*South east Delhi*) வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும்.
 இதன் நிர்வாகத் தலைமையிட நகரம் **டிபன்ஸ் காலணி** ஆகும். இம்மாவட்டம் 11 செப்டம்பர் 2012 அன்று புதிதாக துவக்கப்பட்டது.

வரலாறு
------

ஒன்பது மாவட்டங்களாக இருந்த தில்லி மாநிலத்தில் 11 செப்டம்பர் 2012 அன்று புதிதாக தென்கிழக்கு தில்லி மாவட்டம் மற்றும் சதாரா மாவட்டம் என இரண்டு புதிய மாவட்டங்கள் துவக்கப்பட்டது.

அமைவிடம்
--------

தென்கிழக்கு தில்லி மாவட்டத்தின் வடக்கில் புது தில்லி மாவட்டம், கிழக்கில் உத்தரப் பிரதேசம், மேற்கில் தெற்கு தில்லி மாவட்டம், தெற்கில் அரியானா மாநிலம் எல்லைகளாக உள்ளது.

மாவட்ட நிர்வாகம்
----------------

தென்கிழக்கு தில்லி மாவட்டம் டிபன்ஸ் காலணி, கல்காஜி மற்றும் சரிதா விகார் என மூன்று வருவாய் வட்டங்களைக் கொண்டது.

முக்கிய குடியிருப்பு பகுதிகள்=
------------------------------

### டிபன்ஸ் காலணி வருவாய் வட்டம்

1. நியு பிரண்ட்ஸ் காலணி
2. லஜ்பத் நகர்
3. லோடி காலணி
4. நிஜாமுத்தீன்
5. டிபன்ஸ் காலணி
6. சன்லைட் காலணி
7. அமர் காலணி
8. ஜாமியா நகர்

### கல்காஜி வருவாய் வட்டம்

1. சங்கம் விகார்
2. கோவிந்த் புரி
3. ஒக்லா தொழிற்பேட்டை
4. கல்காஜி
5. புல் பேஹ்லத்பூர்
6. சித்தரஞ்சன் தாஸ் பார்க்

### சரிதா விகார் வருவாய் வட்டம்

1. சரிதா விகார்
2. ஜெயித்பூர்
3. பதர்பூர்

மேற்கோள்கள்
-----------

1. ↑  "தென்கிழக்கு தில்லி மாவட்ட வரைபடம்". 2016-05-24 அன்று மூலம் பரணிடப்பட்டது. 2016-05-03 அன்று பார்க்கப்பட்டது.
2. ↑  Delhi gets two more revenue districts: Southeast, Shahdara
3. ↑  2 new revenue districts on capital’s map
4. ↑  South East Delhi Map
5. ↑  "South East district". 2016-05-22 அன்று மூலம் பரணிடப்பட்டது. 2016-05-03 அன்று பார்க்கப்பட்டது.

வெளி இணைப்புகள்
---------------

* தென்கிழக்கு தில்லி மாவட்டத்தின் இணையதளம் பரணிடப்பட்டது 2016-05-22 at the வந்தவழி இயந்திரம்
* தென்கிழக்கு தில்லி மாவட்ட வரைபடம் பரணிடப்பட்டது 2012-09-08 at the வந்தவழி இயந்திரம்

| * பா
* உ
* தொ
தென்கிழக்கு தில்லி மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | புது தில்லி மாவட்டம் |  |
|  |  |  |
| தெற்கு தில்லி மாவட்டம் | **தென்கிழக்கு தில்லி மாவட்டம்** | உத்தரப் பிரதேசம் |
|  |  |  |
|  | அரியானா மாநிலம் |  |

 |
**பாராசித்தமோல்** (Paracetamol) அல்லது **அசட்டாமினோபென்** (acetaminophen) பொதுவான, வலிநீக்கி மற்றும் காய்ச்சலடக்கி மருந்து ஆகும். இது காய்ச்சல், தலைவலி மற்றும் சிறிய வலிகளிலிருந்து நிவாரணம் பெறுவதற்குப் பயன்படுத்தப்பட்டு வருகின்றது. தீவிரமான வலிகளை அடக்குவதிலும், வேறு மருந்துகளுடன் பாராரசித்தமோல் பயன்படுத்தப்படுவதுண்டு. இவ்வாறு பயன்படுத்துவதன் மூலம் பக்கவிளைவுகளைக் கொடுக்கக்கூடிய மற்ற மருந்துகளின் அளவைக் குறைத்துப் பயன்படுத்த முடிகிறது. பல்வேறு தடிமன், இன்புளுவென்சா மருந்துகளில் முக்கியமான கூறாக இது இருப்பதுடன், மருத்துவர்களின், ஆலோசனை தேவைப்படும் பல்வேறு வலிநீக்கி மருந்துகளிலும் இது சேர்க்கப்படுகின்றது. பொதுவாக, அளவாகப் பயன்படுத்தும்போது இது மனிதர்களுக்குப் பாதுகாப்பானது எனினும், தாராளமாகக் கிடைப்பதன் காரணமாக, வேண்டுமென்றோ அல்லது தவறுதலாகவோ இதனை அளவுமீறி உட்கொள்ளும் சம்பவங்களும் பரவலாகக் காணப்படுகின்றன.

பாராசித்தமோல், பல வணிகப் பெயர்களில் உற்பத்தி செய்து விற்கப்படுகின்றன. வெவ்வேறு நாடுகளில் வெவ்வேறு பெயர்களில் இது சந்தைப்படுத்தப்படுகின்றது. பிரேசில், கனடா, தென்கொரியா, அமெரிக்க ஐக்கிய நாடுகள் என்பவற்றில் இது, **தைலெனோல்** (Tylenol) என்ற பெயரிலும், செக் குடியரசு, ஸ்லோவாக்கியா போன்ற நாடுகளில் **பாராலென்** (Paralen) என்ற பெயரிலும், தாய்வான், ஆஸ்திரேலியா, கிரீஸ், மத்திய அமெரிக்கா, அயர்லாந்து, நியூசிலாந்து, பாகிஸ்தான், மலேசியா, ஹொங்கொங், ஐக்கிய இராச்சியம், இலங்கை, ருமேனியா, போர்த்துக்கல், நெதர்லாந்து, பின்லாந்து, சிங்கப்பூர், கெனியா, ஹங்கேரி ஆகிய நாடுகளில் *பனடோல்* (Panadol) என்ற பெயரிலும், இந்தியாவில் **குரோசீன்** என்ற பெயரிலும் விற்பனைக்கு உள்ளன.

நஞ்சு முறிவு
------------

பாராசித்தமோல் நஞ்சுக்கு முறிவாக N- அசிடைல் சிஸ்டைன் பயன்படுகிறது.

புற இணைப்புகள்
--------------

விக்கிமீடியா பொதுவகத்தில்,  
 ***Paracetamol***   
என்பதின் ஊடகங்கள் உள்ளன. 

* FDA: Safe Use of Over-the-Counter Pain Relievers/Fever Reducers
* FDA: Consumer Update "Acetaminophen and Liver Injury: Q and A for Consumers" (link) பரணிடப்பட்டது 2013-07-19 at the வந்தவழி இயந்திரம்
* U.S. National Library of Medicine: Drug Information Portal–Paracetamol
**ரிக்டர் அளவு** (*Richter magnitude scale*) என்பது நில அதிர்வுகளை அளவிடப் பயன்படுத்தப்படும் ஓர் அளவுத்திட்டம் ஆகும். அமெரிக்க நிலஅதிர்வுவியலாளர் சார்லஸ் ரிக்டர் 1935 ஆம் ஆண்டில் முதன்முதலாக நில அதிர்வுகளுக்கு நில அளவுகளை வரையறுத்தார். இது தரையில் ஏற்படும் நில அதிர்வின் அலை உயரத்தைக் கணிக்கும். இதன் ஓர் அலகு அதற்கு முந்தைய அலகு அளவை விடப் பத்து மடங்கு அதிக அதிர்வுகளைக் கொண்டதாக இருக்கும். நில அதிர்வுகள் ஒரு மில்லிமீட்டருக்கும் குறைவான அளவிலிருந்து பல மீட்டர்கள் வரை மிக அதிக மாறுபாடுகளைக் கொண்டதாக இருப்பதால், அவர் அளவுகளை இவ்வாறு வரையறுக்க வேண்டியிருந்தது. ஆகவே ரிக்டர் அளவில் 5 என்ற அளவு நான்கை விட பத்து மடங்கு அதிக அதிர்வுகளைக் கொண்டதாக இருக்கும். மூன்றை விட 10x10 அல்லது 100 மடங்கு அதிக அதிர்வுகளைக் கொண்டதாக இருக்கும்.

ரிக்டர் அளவில் 2.0க்கு குறைவானவற்றை சாதாரண மனிதர்களால் அறிய முடியாது. இவை மைக்ரோ நிலநடுக்கம் எனப்படும். இவை சாதாரணமாகத் தொடர்ந்து நடைபெறும். 6.0 க்கு மேல் பதிவாகும் நிலநடுக்கங்கள் மோசமான பாதிப்பை ஏற்படுத்தக்கூடியவை. ரிக்டர் அளவை உருவான பிறகு அதிகபட்சமாக 8.9 வரை பதிவு செய்யப்பட்டுள்ளது.

ஆனால் நில அதிர்வு நிகழும் இடத்தைப் பொறுத்து ஒரே ரிக்டர் அளவைக்கு மாறுபட்ட பாதிப்புகள் ஏற்படலாம். மக்கள் நெருக்கியடித்து வாழும் நகரின் மையத்தில் நிகழும் நில அதிர்வு அளவிட முடியாத நாசத்தையும், உயிர் சேதத்தையும் ஏற்படுத்தலாம். ஆனால் அதே அளவு நில அதிர்வு ஒரு தட்டையான வனப்பிரதேசத்தில் ஏற்பட்டால் அங்குள்ள வனவிலங்குகளைச் சற்று சிதறி ஓடுவதைத் தவிர வேறு பாதிப்புகளை உண்டாக்காமலும் இருக்க முடியும்.

இவற்றையும் பார்க்கவும்
----------------------

* பூகம்ப அளவுகள்
* நிலநடுக்கம்
**ஸ்ரீ அகோர வீரபத்திர கோவில்** இந்துக் கடவுளான வீரபத்ரருக்கு அர்ப்பணிக்கப்பட்ட கோயில். இது மலேசியாவின் பினாங்கில் உள்ள ஜாலான் பத்து கந்துங்கில் அமைந்துள்ளது.

கோவில் தலம்
-----------

முதலில் இந்த கோயில் பட்டு கந்துங்கில் அருகிலுள்ள பகுதியில் வசிக்கும் இந்தியர்களுக்காக ஒரு சிறிய கோவிலாக கட்டப்பட்டது. 2005 ஆம் ஆண்டில், அருகிலுள்ள பகுதி குடியிருப்புப் பகுதியாக மேம்படுத்தப்பட்டதால், கோயில் பெரிய அளவில் மறுசீரமைப்புகள் மற்றும் புதுப்பிக்கப்பட்டது. இருப்பினும், மலேசிய அரசாங்கம் புதிய கோவிலைக் கட்டுவதற்கு ஒரு நிலத்தை நன்கொடையாக வழங்க போதுமான அளவு கருணை காட்டினார்கள். தினமும் மாலை 6 மணி முதல் இரவு 9 மணி வரை கோயில் பொதுமக்களுக்கு திறந்திருக்கும். பொதுவாக இந்த காலக்கட்டத்தில் கோவில் பூசாரியால் பிரார்த்தனைகள் நடத்தப்படுகின்றன, அந்த நேரத்தில் பக்தர்கள் பிரார்த்தனையை கடைபிடித்து ஆசீர்வாதங்களைப் பெறலாம்.

தெய்வம்
-------

வீரபத்திரர் பொதுவாக தென் இந்தியர்கள் மற்றும் சைவர்கள் வழிபட்டதாகவும் உள்ளது. தக்ஷனை அழிக்க சிவனின் கோபத்தால் படைக்கப்பட்டவன் வீரபத்திரன் .

வெளி இணைப்புகள்
---------------

* Facebook இல் ஸ்ரீ அகோர வீரபத்ர ஆலயம்
ஒரு **வரைகலை மாதிரி** (Graphical model) அல்லது **நிகழ்தகவு வரைகலை மாதிரி** ( **PGM** ) அல்லது **கட்டமைக்கப்பட்ட நிகழ்தகவு மாதிரி** என்பது ஒரு நிகழ்தகவு மாதிரி ஆகும், இதற்காக ஒரு வரைபடம் சமவாய்ப்பு மாறிகள் இடையே நிபந்தனைச் சார்புக் கட்டமைப்பினை வெளிப்படுத்துகிறது. இவை பொதுவாக நிகழ்தகவுக் கோட்பாடு, புள்ளியியல் (குறிப்பாக, பேசியன் புள்ளியியல் - மற்றும் இயந்திர கற்றல்) ஆகியவற்றில் பயன்படுத்தப்படுகின்றன.

வகைகள்
------

இவை, பேசியன் வலையமைப்புகள் மற்றும் மார்கோவ் சீரற்ற புலங்கள் எனும் வகைகளில் பொதுவாகப் பயன்படுத்தப்படுகின்றன. இவை இரண்டும் காரணியாக்கம் மற்றும் சார்பற்ற நிலை ஆகியவற்றை உள்ளடக்கியுள்ளது.

பயன்பாடு
--------

மாதிரிகளின் கட்டமைப்பானது, சிக்கலான விநியோகங்களில் அதன் கட்டமைப்பைக் கண்டறிந்து பகுப்பாய்வு செய்வதற்கான வழிமுறைகளை வழங்குகிறது, அவை செறிவாகவும், கட்டமைக்கப்படாத தகவல்களைப் பிரித்தெடுக்கவும், அவற்றை உருவாக்கவும் திறம்பட பயன்படுத்தவும் அனுமதிக்கிறது.  வரைகலை மாதிரிகளின் பயன்பாடுகளில் காரண அனுமானம், தகவல் பிரித்தெடுத்தல், பேச்சுணரி, கணினிப் பார்வை, குறைந்த அடர்த்தி சமநிலை சரிபார்ப்பு குறியீடுகளின் குறியாக்கம், மரபணு ஒழுங்குமுறை வலையமைப்புகளின் மாதிரியாக்கம், மரபணு கண்டறிதல் மற்றும் நோய்களைக் கண்டறிதல் மற்றும் புரத கட்டமைப்பிற்கான வரைகலை மாதிரிகள் ஆகியவை அடங்கும்.

சான்றுகள்
---------

1. ↑  Daphne Koller; Nir Friedman (2009). *Probabilistic Graphical Models*. Massachusetts: MIT Press. பக். 1208. பன்னாட்டுத் தரப்புத்தக எண்:978-0-262-01319-2. .
2. ↑  Daphne Koller; Nir Friedman (2009). *Probabilistic Graphical Models*. Massachusetts: MIT Press. பக். 1208. பன்னாட்டுத் தரப்புத்தக எண்:978-0-262-01319-2. .

வெளியிணைப்புகள்
---------------

* வரைகலை மாதிரிகள் மற்றும் சீரற்ற புலங்கள்
* CMU இல் எரிக் ஜிங் கற்பித்த நிகழ்தகவு வரைகலை மாதிரிகள்
**பிந்து** (Bindu) 1951 ஏப்ரல் 17 அன்று பிறந்த இவர் ஒரு இந்திய நடிகையாவார். 1970 களில் பிரபலமானவர், பல விருதுகளுக்கான பரிந்துரைகளை பெற்றார். நான்கு தசாப்தங்களுக்கு மேலாக வாழ்ந்த ஒரு வாழ்க்கையில் 160 க்கும் மேற்பட்ட திரைப்படங்களில் நடித்துள்ளார், மேலும், "காடி படாங்"(1970) படத்தில் "சப்னம்" என்ற அவரது பாத்திரத்திற்காக மிகவும் நினைவுபடுத்தப்பட்டவர்

ஆரம்ப வாழ்க்கை
--------------

குசராத்துமாநிலம் வல்சாடு மாவட்டம், ஹனுமான் பக்தா என்ற சிறு கிராமத்தில் திரைப்பட தயாரிப்பாளர் நானுபாய் தேசாய் மற்றும் அவரது மனைவி ஜோத்ஸனா ஆகியோருக்கு பிந்து பிறந்தார். பிந்துவின் வெற்றிக்கான பாதை எளிதான ஒன்று அல்ல. 13 வயதிலேயே அவரது தந்தை இறந்துவிட்டார். மூத்த மகளாக இருந்ததால், பணத்தை சம்பாதிப்பது இவர் மேல் சுமத்தப்பட்டது, குடும்ப பாரம் இவரது தோள்களில் விழுந்தது. பிந்து கல்லூரி பட்டதாரி மானவியாக "அன்பத்" (1962) என்ற திரைப்படத்தில் அறிமுகமானார். அப்போது அவர் 11 வயதில் இருந்தார்.

தொழில்
------

1969 இல் பிந்து நடித்த "இட்டஃபக்" மற்றும் "தொ ரஸ்த்" ஆகிய இரண்டு படங்களும் வெற்றி பெற்றது. இங்கிருந்து அவர் சக்தி சாமந்தாவின் "காடி பத்தாங்" (1970) படத்தில் தனது வெற்றி கதையை எழுதினார், அதில் "மேரா நாம் சப்னம்" என்ற பாடலுக்கு இவர் நடனமாடியது இன்றும் கூட இது ஒரு சிறப்பம்சமாகும்

சொந்த வாழ்க்கை
--------------

பிந்து அவரது குழந்தை பருவ அன்பானதாகும், இவர் தனது அடுத்த அண்டைவீட்டுக்காரரான் சம்பக்லால் ஜவேரியை மணந்தார். அவர்களுக்கு குழந்தைகள் இல்லை. தற்போது அவர் புனே கோர்காவன் பார்க் என்ற இடத்தில் வசிக்கிறார். அவர் டெர்பியில் உறுப்பினராக உள்ளார், மேலும் புனேயில் ரேஸ் கோட்டத்தில் அடிக்கடி காணப்பட்டார்.

குறிப்புகள்
-----------

1. ↑  "Bindu". jointscene.com. 11 ஆகத்து 2010 அன்று மூலம் பரணிடப்பட்டது. 2 ஆகத்து 2010 அன்று பார்க்கப்பட்டது.
2. ↑  "Shabnam Still Gets Fan Mail". Indian Express. 4 December 2010.. பார்த்த நாள்: 7 May 2013.
3. ↑  "Bindu Desai Biography". bollycurry.com. 27 அக்டோபர் 2020 அன்று மூலம் பரணிடப்பட்டது. 2 August 2010 அன்று பார்க்கப்பட்டது.
4. ↑  "Bindu Portrait". bollywood501.com. 8 ஜூலை 2011 அன்று மூலம் பரணிடப்பட்டது. 2 August 2010 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Bindu (actress)***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Bindu
ஆமணக்கு விதைகள்
விளக்கெண்ணெய்
**விளக்கெண்ணெய்** (*castor oil*) என்பது ஆமணக்கு விதைகளில் (*ricinus communis*) இருந்து எடுக்கப்படும் ஒரு தாவர எண்ணெய் ஆகும். இது பிற எண்ணெய்களை விட அடர்த்தி அதிகமாகக் காணப்படுகிறது. எனவே சற்று பிசுபிசுப்புடன் காணப்படும். இதன் கொதிநிலை 313 °C (595 °F), அடர்த்தி 961 கிகி/மீ3. விளக்கெண்ணெய் குளிர்ச்சி தரக்கூடியது. மருத்துவப்பயன்கள் நிறைந்தது. பேதி மருந்தாகப் பயன்படுகிறது.

வீடுகளில் விளக்கெண்ணெய் தயாரித்தல்
==================================

எளியமுறையில் வீடுகளில் விளக்கெண்ணெய் தயாரிக்கப்படுகிறது. இதற்கு ஆமணக்கு விதைகளை வெயிலில் உலர்த்தி அவற்றை உரலில் இட்டு நன்கு இடிக்கவேண்டும். அது கிட்டத்தட்ட பசை போல இருக்கும். பின்னர் பானை ஒன்றில் தண்ணீர்விட்டு அடுப்பில் வைத்துக் கொதிக்க வைக்க வேண்டும். கொதித்த நீரில் இடித்துவைத்துள்ள ஆமணக்கைக் கொட்டிக் கிளர வேண்டும். அடுப்பை நிதானமாக எரிய விட வேண்டும். சிறிது நேரத்தில் எண்ணெய் மிதக்கும். அதனைச் சிறிது சிறிதாகக் கரண்டியால் முகந்து வேறு பாத்திரத்தில் சேகரிக்க வேண்டும். சேகரித்த எண்ணெயுடன் சிறிய அளவில் நீர்த்துளிகள் கலந்து இருக்கும். எனவே எண்ணெயை வாணலியில் விட்டுச் சூடாக்க வேண்டும். சலசல என்ற சத்தத்துடன் நீர் மெல்லமெல்ல வற்றும். நீர் முழுவதுமாக வற்றிபின் சத்தம் அடங்கிவிடும். இப்போது எண்ணெயை ஆற வைத்து வடிகட்டி எடுத்து புட்டிகளில் அடைத்துப் பயன்படுத்தலாம். இயற்கையான முறையில் கண்மை தயாரிக்கவும் விளக்கெண்ணெய் பயன்படுகிறது.

காட்டாமணக்கு
------------

காட்டாமணக்கு செடிகளில் இருந்து பெருமளவில் எண்ணெய் எடுக்கப்பட்டு உயவு எண்ணெயாகவும் எரிபொருளாகவும் பயன்படுகிறது.

மேற்கோள்கள்
-----------

1. ↑  Thomas, Alfred (2005). "Fats and Fatty Oils". *Ullmann's Encyclopedia of Industrial Chemistry*. Weinheim: Wiley-VCH. doi:10.1002/14356007.a10\_173.
2. ↑   *Aldrich Handbook of Fine Chemicals and Laboratory Equipment*. Sigma-Aldrich. 2003.
**வர்ணகுலசிங்கம் முருகதாசன்** (*Varnakulasingham Murugathasan*, டிசம்பர் 2, 1982 - பெப்ரவரி 12, 2009) சுவிட்சர்லாந்தில் ஐக்கிய நாடுகள் அவையின் முன்றலின் முன்பாக 2009, பெப்ரவரி 12 வியாழக்கிழமை இரவு 8:15 தொடக்கம் 9:45 நிமிடம் வரையான நேரத்துக்குள் இன அழிப்பில் இருந்து ஈழத்தமிழ் மக்களைக் காப்பாற்றக்கோரி தீக்குளித்து இறந்தார். இவர், 7 பக்கங்களுக்கு "உலக சமூகத்துக்கு தமிழினத்தின் சார்பில் என் ஆத்மார்த்த வேண்டுகோள்" என்ற தலைப்பில் ஒரு மரண சாசனம் எழுதி வைத்து விட்டு தீக்குளித்தார்.

இலங்கையின் யாழ்ப்பாண மாவட்டத்தில் துன்னாலை என்ற ஊரைப் பிறப்பிடமாகக் கொண்டவர். புலம் பெயர்ந்து இலண்டனில் வசித்து வந்தவர்.

இலங்கையின் உள்நாட்டுப் போரை எல்லோரினதும் கவனத்திற்கு கொண்டு வருவதற்கு சுவிட்சர்லாந்தின் ஜெனீவா நகரில் உள்ள ஐக்கிய நாடுகள் அவையின் முன்றலில் 2009, பெப்ரவரி 12 தீக்குளித்து மரணமடைந்த முருகதாஸ் விரும்பியிருந்தார் என்று லண்டன் பிபிசி செய்தி நிறுவனம் தெரிவித்துள்ளது.

ஈகப்பேரொளி முருகதாசனின் இறுதிவணக்கம் பிரித்தானியாவில் மார்ச் 7, 2009 நடைபெற்றது.

இறுதி சாசனம்
------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**முருகதாசனின் இறுதி சாசனம்** |

முருகதாசனின் இறுதி மரண சாசனக் கடிதம் ஏழு பக்கங்களைக் கொண்ட நீண்ட கடிதம். இக்கடிதத்தில் கூடுதலான பக்கங்கள் அப்பாவி மக்கள் மீதான தாக்குதல்களை கண்டிப்பதோடு, வைத்தியசாலைகள் மீதான தாக்குதல்களுக்கு அதிக முக்கியத்துவம் கொடுத்துள்ளது. உரிமையை காக்க போராடுவதில் என்ன தவறு என்றும் அவர் கேட்டுள்ளார். தமிழரின் தாகம் தமிழீழ தாயகம் என்று கூறி, உண்மைக்காக உயிர் தருவதாகதெரிவித்து தனது மரணசாசனத்தை முடித்துள்ளார்.

இவற்றையும் பார்க்கவும்
----------------------

* ஈழத்தமிழருக்கு ஆதரவான தீக்குளிப்புகள்

மேற்கோள்கள்
-----------

1. ↑  "ஜெனீவா ஐ.நா முன்றலில் தீக்குளித்த தமிழர் மரணம்; மரணசாசன அறிக்கை இணைப்பு". 2009-02-15 அன்று மூலம் பரணிடப்பட்டது. 2009-03-07 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2009-03-10 அன்று மூலம் பரணிடப்பட்டது. 2009-03-07 அன்று பார்க்கப்பட்டது.

வெளி இணைப்புகள்
---------------

* முருகதாசனின் மரண சாசனம்
* முருகதாசனுக்கு முனைவர் நா. கணேசன் அஞ்சலி
**ஜார்ஜ் பி. பீல்டு (George B. Field)** (பிறப்பு 1929 அக்தோபர் 25) உரோடுத் தீவில் பிறந்த அமெரிக்க வானியற்பியலாளர் ஆவார்.

கல்வியும் வாழ்க்கைப்பணியும்
---------------------------

இளம்பருவத்தில் இருந்தே பீல்டு வானியலில் ஆர்வம் கொண்டார். என்றாலும் தந்தையின் வற்புறுத்தலுக்கிணங்க, இவர் வேதிப் பொறியியலைமசாசூசட் தொழில்நுட்ப நிறுவனத்தில் கற்றார். பொறியியலில் வெறுப்பு ஏற்படவே, பின்னர் இவர் வானிய்ற்பியலைக் கற்கலானார்.பின்னர் பிரின்சுட்டன் பல்கலைக்கழகத்தில் முதுவல் பட்டம் படித்தார்.

பீல்டு மின்ம அலைவுகளில் பணிபுரிந்து பிறகு அண்டவியலில் ஆர்வம் கொண்டார். 1973 இல் ஆர்வார்டு சுமித்சோனியன்வானியற்பியல் மையத்தின் நிறுவன இயக்குநர் ஆனார் இம்மையம் சுமித்சோனிய வானியற்பியல் மையத்தையும் (அரசு முகமை) ஆர்வார்டுகல்லூரி வான்காணகத்தையும் (தனியார் நிறுவனம்) ஒருங்கிணைத்து தன் மேலாண்மையின் கீழ் கொணர்ந்தது. இவருக்குப் பின் இர்வின் சாப்பிரோ பொறுப்பேற்ற 1982ஆம் ஆண்டு வரை அங்கே இயக்குநராக விளங்கினார்.

1980 களின் தொடக்கத்தில், அமெரிக்க வானியல் ஆராய்ச்சிக்கு முன்னுரிமை தந்த தேசிய அறிவியல் கல்விக்கழகத்தின் தலைமையேற்றிருந்தார்.

இவரது ஆராய்ச்சி மாணவர்களாக எறிக் ஜி, பிளாக்மன், சீன் எம். கறோல், கார்ல் ஈ. எயிலிசு, பீட்டர் மெசுசாரோசு, கிரித்தோபர் மெக்கீ, தெலிமாக்கோசு சி, மவுசுசோவியாசு, பவுல் ஆர். சாப்பிரோ ஆகியோர் விளங்கினர்

விருதுகள்
---------

* 1978 கார்ல் சுவார்சுசைல்டு பதக்கம்
* 2014 என்றி நோரிசு இரசல் விரிவுரைத்தகைமை

மேற்கோள்கள்
-----------

1. ↑  : Interview with Dr. George Field by Dr. Richard Hirsh At Smithsonian Astrophysical Observatory, Cambridge, Massachusetts July 14, 1980. Niels Bohr Library and Archives.
2. ↑  Book review பரணிடப்பட்டது 2010-06-24 at the வந்தவழி இயந்திரம், *Astronomy from Space: Sputnik to Space Telescope*, edited by James Cornell and Paul Gorenstein, April 1985, The MIT Press. ISBN 0-262-53061-9.
3. ↑  "Recipients of the Karl Schwarzschild Medal". 17 May 2019 அன்று மூலம் பரணிடப்பட்டது.

வெளி இணைப்புகள்
---------------

* George B. Field Homepage, Harvard.edu
பொருளாதாரம் வாழ்க்கைத்தரத்தைப் பொறுத்தும், அரசியல் அதிகார செல்வாக்கைப் பொறுத்தும் சமய சமூக அந்தஸ்தைப் பொறுத்தும் தனி நபரையோ, அல்லது சமூகக் குழுக்களையோ தாழ்வு நிலையில் இருந்து உயர் நிலை வரை படிநிலை அடுக்கமைவாகப் பிரிக்கலாம். இப்படிப் பிரிக்கப்ப்படும் பொழுது ஏற்படும் பிரிவுகள் வகுப்பு அல்லது வர்க்கம் எனப்படும். வர்க்கப் பிரிவினையின் ஒட்டுமொத்த கட்டமைப்பை **வர்க்க படிநிலை அடுக்கமைவு** குறிக்கின்றது.

சமூக அசைவியக்கம்
----------------

*முதன்மைக் கட்டுரை: சமூக அசைவியக்கம்*

தனி நபரோ, குடும்பமோ, சமூக் குழுக்களோ, நாடுகளோ தமது வர்க்க நிலையில் இருந்து மேல் நோக்கியோ கீழ்நோக்கியோ அசைவது தொடர்ந்து நிகழும் ஒரு செயற்பாடே. இளமையில் அடித்தட்ட வர்க்கத்தில் உள்ள ஒருவர் நல்ல கல்வி வேலை வாய்ப்புக்கள் பெற்று உயர் வர்க்கத்துக்கு வருவது சாத்தியமே. அதே போல், போர் அரசியல் சூழ்நிலைகளால் சீரளிந்து உயர் வர்க்கத்தில் இருந்த ஒரு நாடு சிதைந்து அடித்தட்ட வர்க்கத்துக்கு வருவது சாத்தியமே.

இவற்றையும் பார்க்க
------------------

* அந்தஸ்து குறியீடு

|  |  |
| --- | --- |
| **வர்க்கம்** | தொகு |
| வர்க்கம் | வர்க்க படிநிலை அடுக்கமைவு | சமூக அசைவியக்கம் | அடித்தட்டு வர்க்கம் | நடுத்தர வர்க்கம் | உயர் வர்க்கம் | en:Creative class | சாதி | பொருளாதார ஏற்றத்தாழ்வு | சமத்துவம் |
புரட்டாசிப் பவுர்ணமியை அடுத்த பிரதமையில் தொடங்கி 15 நாட்கள் **மகாளயம்** என்று அழைக்கப்படுகிறது.  இதனை மகாளயபட்சம் எனவும் கூறுவர். மகாளயம் என்றால் மகான்கள் வாழும் இடம் என்றும், பட்சம் என்றால் பாதி மாதம் என்றும் பொருளாகும். மகான்கள் பாதி மாதம் பூமியில் வந்து வாழுகின்ற காலம் என்பதை மகாளயபட்சம் என்று கூறுகிறார். இந்நாள்களில் இறந்து போன முன்னோர்கள் ஆவி ரூபத்தில் கோயில்களின் தீர்த்தங்களில் நீராடி தங்களுடைய சக்திகளைப் பெறுவார்கள் என்றும், அவர்களின் சந்ததியினர் வாழிடங்களுக்குச் சென்று தங்களுக்கு அவர்கள் அளிக்கும் உணவினை ஏற்பார்கள் என்றும் நம்பப்படுகிறது.

அதனால் இந்த நாள்களில் நீர்த்தார் நீர்கடன் அளிப்பதையும், வழிபடுவதையும் இந்துக்கள் வழக்கமாகக் கொண்டிருக்கின்றார்கள். இந்தப் பதினைந்து நாள்களில் மாளய அமாவாசை முக்கிய நாளாகும். பிறகு மகாபரணி, மகாவியதீபாதம், மத்யாஷ்டமி, சந்யஸ்த மாளயம், கஜச்சாயா புண்யகாலம், சஸ்தர ஹத மாலயம் போன்ற நாள்களிலும் நீத்தாருக்கு நீர்கடன் அளிக்கின்றார்கள்.

பலன்கள்
-------

மகாளயபட்சத்தின் ஒவ்வொரு நாள்களுக்கும் ஒவ்வொரு திதியும், அந்நாளில் இறந்துபோன முன்னோர்களை வணங்கினால் சில நன்மைகளே ஏற்படும் என நம்பப்படுகிறது. இந்த நாள்களின் ஒட்டுமொத்த பலனை மகாள அம்மாவாசையில் வணங்கிப் பெறலாம் என்று கூறுகின்றனர்.

| நாள் | திதி | பலன்கள் |
| --- | --- | --- |
| 1 | பிரதமை | பணம் சேரும் |
| 2 | துவிதியை | ஒழுக்கமான குழந்தைகள் பிறத்தல் |
| 3 | திரிதியை | நினைத்தது நிறைவேறுதல் |
| 4 | சதுர்த்தி | பகைவர்களிடமிருந்து தப்பித்தல் |
| 5 | பஞ்சமி | வீடு, நிலம் முதலான சொத்துக்கள் வாங்குதல் |
| 6 | சஷ்டி | புகழ் கிடைத்தல் |
| 7 | சப்தமி | சிறந்த பதவிகள் அடைதல் |
| 8 | அஷ்டமி | சமயோசித புத்தி, அறிவாற்றல் கிடைத்தல் |
| 9 | நவமி | சிறந்த வாழ்க்கைத் துணை, சிறந்த மருமகள் அமைதல்,பேத்தி, புத்திசாலியான பெண் குழந்தைகள் பிறத்தல் |
| 10 | தசமி | நீண்ட நாள் ஆசை நிறைவேறுதல் |
| 11 | ஏகாதசி | படிப்பு, விளையாட்டு, கலையில் வளர்ச்சி |
| 12 | துவாதசி | தங்க நகை சேர்தல் |
| 13 | திரயோதசி | பசுக்கள், விவசாய அபிவிருத்தி, தீர்க்காயுள், ஆரோக்கியம், சுதந்திரமான வேலை அல்லது தொழில் |
| 14 | சதுர்தசி | பாவம் நீங்குதல்,எதிர்கால தலைமுறைக்கு நன்மை |
| 15 | மகாளய | முன் சொன்ன அத்தனை பலன்களும் நம்மைச் சேர அமாவாசை முன்னோர் ஆசி வழங்குதல் |

சிறப்பான இடங்கள்
----------------

நீத்தார் கடன்களைச் செய்ய சில இடங்களைப் சிறப்பானதாக இந்துக்கள் கருதுகின்றனர். பிற கடற்கரை, நதிக்கரைகளில் செய்தாலும் கீழ்க்கண்டவை சிறப்பான தலங்களாகும். 

* ராமேஸ்வரம், கன்னியாக்குமரி, வேதாரண்யன் - கடற்கரை
* காசி, திருவரங்கம், பாபநாதம் - நதிக்கரை

ஆதாரங்கள்
---------

1. ↑  தினமலர் பக்திமலர் 24.09.2015 பக்கம் 9-10
2. ↑
3. ↑
**மகிசாசுரமர்த்தனி சிற்பம் (கமால் வீதி)**, யாழ்ப்பாணம் முசுலிம் வட்டாரத்தில் உள்ள கமால் வீதியை அண்டியுள்ள நிலமொன்றில் வீடொன்றைக் கட்ட அத்திவாரம் வெட்டியபோது கண்டெடுக்கப்பட்ட சிற்பம் ஆகும். செப்பினால் செய்யப்பட்ட இச்சிலை 14-16ம் நூற்றாண்டுக் காலப் பகுதியைச் சேர்ந்த சிற்பமாக அடையாளம் காணப்பட்டுள்ளது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இவ்விடத்தில் புதைத்திருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.

1979ம் ஆண்டில் இச்சிலை கண்டுபிடிக்கப்பட்டபோது இதுபற்றிக் கட்டுரை எழுதிய பேராசிரியர் இந்திரபாலா, இது மகிசாசுரமர்த்தனியாக இருக்காது என்றும் நந்தா எனப்படும் தெய்வமாக இருக்கலாம் என்றும் கருத்து வெளியிட்டிருந்தார். எனினும் இதுபற்றி மேலும் ஆராயவேண்டும் என்பதே அவரது கருத்தாக இருந்தது.

அமைப்பு
-------

மேற்புறம் அகன்று கீழ்ப்புறம் ஒடுங்கிய முட்டைவடிவ அமைப்பிலான திருவாசியையும் சதுரவடிவப் பீடத்தில் அமைந்த வட்டமான தாமரையின்மேல் பெண் தெய்வச் சிலை நிற்கும் நிலையில் காணப்படுகிறது. பீடத்தின் முன்பகுதியில் புடைப்புச் சிற்பமாக எருமை வடிவம் புடைப்புச் சிற்பமாக அமைந்துள்ளது.

மேற்கோள்கள்
-----------

1. ↑  இந்திரபாலா, கா. *யாழ் கமால் வீதியில் அகழ்ந்தெடுக்கப்பட்ட சைவச் சிலைகள்: அம்மனின் செப்புத் திருமேனி*, வீரகேசரி வாரவெளியீடு, 25-2-1979

உசாத்துணைகள்
------------

* கிருஷ்ணராஜா, செல்லையா. *சிற்பக்கலைமரபுகள் மற்றும் குளங்களின் பெயர்களினூடாக அறியப்படும் நல்லூரின் பண்பாடு*, சிங்கை ஆரம் பிரதேச மலர், நல்லூர்ப் பிரதேச செயலக கலாச்சாரப் பேரவை, நல்லூர், 2015.

இவற்றையும் பார்க்கவும்
----------------------

* குடியேற்றவாதக் காலத்துக்கு முந்திய யாழ்ப்பாணச் சிற்பங்கள்
ஊறவைக்கப்பட்ட சப்ஜா விதை
**சப்ஜா விதை** (துளசி விதை) திருநீற்றுப்பச்சை, கரந்தை அல்லது துன்னூத்துப் பச்சிலை (Basil; தாவரவியல் பெயர்: Ocimum basilicum) வீடுகளில் வளர்க்கப்படும் ஒரு மூலிகை செடியாகும். இந்த செடியின் விதைகள் **சப்ஜா விதை**கள் என அழைக்கப்படுகின்றது. இது குளிர்பானங்களில் அதிக அளவில் பயன்படுத்தப்படுகின்றது. பார்ப்பதற்கு எள் மற்றும் கருஞ்சீரகத்தினை போல் இருக்கும். நீரில் 15 நிமிடங்கள் ஊரவைத்தால் நீரினை உறிஞ்சி வழவழப்புத்தன்மையுடன் இருக்கும். சர்பத்கள் மற்றும் பலூடாவிலும் இது சேர்க்கப்படுகிறது.

மருத்துவக் குணம்
----------------

* சப்ஜா விதையில் துத்தநாகம், சல்ஃபர், ஆன்டிஆக்ஸிடன்ட், வைட்டமின் ஏ, பி, சி உள்ளிட்ட சத்துகள் உள்ளன.
* நீர்க்கடுப்பு, உடல் சூடு போன்றவற்றைத் தணிப்பதற்கும், குடல் மற்றும் வயிற்று புண்களை சிறப்பாக ஆற்றக்கூடியது.
* மலச்சிக்கலைப் போக்கும்.
* நோய் எதிர்ப்புச் சக்தியை வலுப்படுத்தும்.
* அதிக அளவு இரும்புச்சத்து இருப்பதால், ரத்தச் சோகை வராமல் காக்கும்.
* ஆண்மையை அதிகரிக்கும்.[]

மேற்கோள்கள்
-----------

1. ↑   பரணிடப்பட்டது 2018-02-22 at the வந்தவழி இயந்திரம்,
2. ↑  , விகடன் செய்தி-பதினான்கு விதைகள்.பிரம்மாண்ட பலன்கள். நவம்பர் 2016
**தொல்லியல் துறையில் கணினி பயன்பாடுகள் மற்றும் அளவு முறைகள்** (*Computer Applications and Quantitative Methods in Archaeology*)' என்பது தொல்பொருள் ஆராய்ச்சியாளர்கள், கணிதவியலாளர்கள் மற்றும் கணினி விஞ்ஞானிகளை ஒன்றிணைக்கும் ஓர் உலகளாவிய அமைப்பாகும். இந்தத் துறைகளுக்கிடையேயான தொடர்பை ஊக்குவித்தல், இத்துறையில் தற்போதைய வேலைகள் பற்றிய ஆய்வை வழங்குதல், விவாதித்தல் மற்றும் எதிர்கால முன்னேற்றத்தைத் தூண்டுதல் ஆகியவை இவ்வமைப்பின் நோக்கங்களாகும். இதன் பன்னாட்டு அமைப்பு, அதன் உறுப்பினர்களின் வருடாந்திர கூட்டங்களை, 1970 ஆம் ஆண்டு முதல் ஏற்பாடு செய்து வருகிறது. இப்போது உலகம் முழுவதிலுமிருந்து ஆயிரத்திற்கும் மேற்பட்ட அறிஞர்களைக் கொண்ட ஒரு பெரிய சமூகமாக வளர்ந்துள்ளது. இதன் உறுப்பினர்கள் பல தேசிய அளவு அத்தியாயங்களையும், சிறப்பு ஆர்வக் குழுக்களையும் உருவாக்கினர்  அமைப்பின் பன்னாட்டுப் பிரிவு, வருடாந்திர நடவடிக்கைகள்  மற்றும் தொல்லியல் துறையில் கணினி பயன்பாடுகளின் இதழ்  .ஒன்றையும் வெளியிடுகிறது

வரலாறு
------

தொல்லியல் துறையில் கணினி பயன்பாடுகள் மற்றும் அளவு முறைகள் அமைப்பு 1970 ஆம் ஆண்டுகளில் ஒரு சிறிய குழுவாக ஆரம்பிக்கப்பட்டது. தொல்பொருள் ஆராய்ச்சியாளர்கள் மற்றும் கணிதவியலாளர்களால் கணினி பயன்பாடுகளில் ஆர்வமுள்ளவர்கள் இதில் இடம்பெற்றிருந்தனர். ஐக்கிய இராச்சியத்தில் இவ்வமைப்பு தொடங்கப்பட்டது. முதல் மாநாடு 1973 ஆம் ஆண்டில் இங்கிலாந்தின் பர்மிங்காமில் ஏற்பாடு செய்யப்பட்டது. 1992 ஆம் ஆண்டு முதல் மாநாடுகள் ஐக்கிய இராச்சியத்திற்கு வெளியே நடைபெற்றன. படிப்படியாக, தொல்லியல் துறையில் கணினி பயன்பாடுகள் மற்றும் அளவு முறைகள் அமைப்பு ஒரு பெரிய பன்னாட்டு சமூகத்தில் வளர்ந்தது  .

தற்போதைய பன்னாட்டு மாநாடு
-------------------------

தற்போதைய பன்னாட்டு மாநாடு 2022 ஆம் ஆண்டு ஆகத்து மாதத்தில் ஆக்சுபோர்டு நகரத்தில் நடத்தத் திட்டமிடப்பட்டுள்ளது.

மேற்கோள்கள்
-----------

1. 1 2  "CAA History". caa-international.org. 2012. 8 May 2022 அன்று பார்க்கப்பட்டது.
2. ↑  "Proceedings". caa-international.org. 2011. 8 May 2022 அன்று பார்க்கப்பட்டது.
3. ↑  "The Journal of Computer Applications in Archaeology (JCAA)". caa-international.org. 2018. 8 May 2022 அன்று பார்க்கப்பட்டது.
4. ↑  "CAA 2022 Oxford iNside Formation". caa-international.org. 2022. 8 May 2022 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* நார்வே
* France
* BnF data
* United States
* போர்த்துகல்

 |
**தொல்லியல் பதிவு** (*Archaeological record*) என்பது, கடந்தகால மனித நடவடிக்கைகளின் எச்சங்களை உள்ளடக்கும் தொல்லியல் சான்றுகளைக் குறிக்கும். கடந்தகாலத்தைப் பகுத்தாய்ந்து மீளுருவாக்கம் செய்ய்வதற்காகத் தொல்லியலாளர் இவற்றைத் தேடிப் பதிவு செய்கின்றனர். முக்கியமாக இவை அகழ்வாய்வில் வெளிக்கொணரப்பட்ட பொருட்களாக அமைகின்றன. 

குறிப்பிட்ட தொல்லியல் களம் ஒன்றில் உள்ள தொல்லியல் பதிவு சில வேளைகளில் தொல்லியல் தொடரியம் (archaeological sequence) என்றும் அழைக்கப்படுவது உண்டாயினும், இரண்டு சொற்களும் ஒரே பொருள் தருவன அல்ல. தொல்லியல் பதிவு என்பது முழுமையான பொருள் தருவதாக இருக்கிறது. இச்சொல்லை தொல்பொருட்களுக்கும், பிற சான்றுகளான உயிரியல் பொருட்கள் போன்றவற்றுக்கும், அவற்றுடன் இணைந்த தொடர்புகளுக்கும், அடுக்கியல் தொடர்பிலும் பயன்படுத்தலாம். ஆனால் தொல்லியல் தொடரியம் என்பதை, அடுக்கியல் ஆய்வினால் அல்லது பிற காலங்கணிக்கும் முறைகளினால் தீர்மானிக்கப்படும் காலவரிசை தொடர்பிலேயே பயன்படுத்த முடியும். 

  

தொல்லியல் பதிவுகள் அறியப்பட்ட மற்றும் அறியப்படாத தொல்லியல் களங்களை அடக்குகிறது. இது களத்திலேயே பாதுகாக்கப்பட்ட தொல்பொருட்களையும், அருங்காட்சியகங்களில் வைத்துப் பாதுகாக்கப்படும் தொல்பொருட்களையும், தொல்லியல் ஆய்வுகள், விளக்கங்கள் தொடர்பான ஆவணங்களையும் உள்ளடக்கும்.
தேனி மாவட்டத்தில் சுகாதாரப் பணிகளுக்காக அரசு மருத்துவமனைகள், ஆரம்பச் சுகாதார நிலையங்கள் போன்றவை மாவட்ட மருத்துவப் பணிகள் மற்றும் குடும்ப நல இணை இயக்குனர் அலுவலரின் கீழ் இயங்கி வருகின்றன.

மருத்துவக் கல்லூரி மருத்துவமனை
------------------------------

தேனியில் அரசு மருத்துவக் கல்லூரி மருத்துவமனை ஒன்று அமைக்கப்பட்டுள்ளது. இந்த மருத்துவக் கல்லூரியில் ஆண்டுக்கு 100 மாணவர்கள் வீதம் மருத்துவப் படிப்புக்காகச் சேர்த்துக் கொள்ளப்படுகின்றனர். இந்தக் கல்லூரி மருத்துவமனையில் மருத்துவப் படிப்புக்குத் தேவையான அனைத்து மருத்துவ வசதிகளும் செய்யப்பட்டுள்ளதால் தேனி மாவட்ட மக்கள் மட்டுமின்றி அருகிலுள்ள கேரள மாநிலத்தின் இடுக்கி மாவட்ட மக்களும் இம்மருத்துவமனைக்கு வந்து சிகிச்சை பெற்றுச் செல்கின்றனர்.

அரசு மருத்துவமனைகள்
-------------------

தேனி மாவட்டத்தில் பெரியகுளத்தில் 260 படுக்கை வசதிகளைக் கொண்ட மாவட்டத் தலைமை மருத்துவமனை ஒன்றும், ஆண்டிபட்டியில் 32 படுக்கை வசதிகளும் , போடிநாயக்கனூரில் 50 படுக்கை வசதிகளும், உத்தமபாளையத்தில் 48 படுக்கை வசதிகளும் கொண்ட தாலுகா மருத்துவமனைகளும், கம்பத்தில் 74 படுக்கை வசதிகளும், சின்னமனூரில் 38 படுக்கை வசதிகளும் கொண்ட அரசு மருத்துவமனைகள் என்று மொத்தம் ஆறு அரசு மருத்துவமனைகள் அமைக்கப்பட்டுள்ளன.

ஆரம்பச் சுகாதார நிலையங்கள்
--------------------------

தேனி மாவட்டத்தில் முதன்மை ஆரம்பச் சுகாதார நிலையங்கள் 8, கூடுதல் ஆரம்பச் சுகாதார நிலையங்கள் 17 செயல்பட்டு வருகின்றன. இவை தவிர 162 துணைச் சுகாதார மையங்களும் அமைக்கப்பட்டுள்ளன.

மாவட்டக் காசநோய் மையம்
----------------------

தேனி மாவட்டத்தில் காச நோய் மையம் ஒன்றும் அமைக்கப்பட்டு செயல்பட்டு வருகிறது.
**தொல்லியல் அருங்காட்சியகம், கலிபாங்கன்** இந்தியாவின் இராஜஸ்தான் மாநிலத்தின் அனுமன்கர் மாவட்டத்தில் உள்ளது. 1961-69 காலப்பகுதியில் அரப்பா நாகரிகக் களமான கலிபாங்கனில் மேற்கொள்ளப்பட்ட அகழ்வாய்வுகள் மூலம் பெறப்பட்ட தொல்பொருட்களைக் காட்சிக்கு வைப்பதற்காக இந்த அருங்காட்சியகம் 1983 இல் அமைக்கப்பட்டது. 

மட்பாண்டங்களும் பிற அரும்பொருட்களும் மூன்று காட்சிக் கூடங்களில் வைக்கப்பட்டுள்ளன. முதல் காட்சிக்கூடத்தில் அரப்பாவுக்கு முந்தியகாலப் பொருட்கள் வைக்கப்பட்டுள்ளன. ஏனைய இரண்டும் அரப்பன் காலத்துப் பொருட்களைக் கொண்டுள்ளன. இங்குள்ள காட்சிப் பொருட்களில், அரப்பாக்கால முத்திரைகள், வளையல்கள், களிமண் பொருட்கள், களிமண் உருவங்கள், செங்கற்கள், அரைக்கும் கற்கள், கற்பந்துகள் என்பன அடங்குகின்றன. இவற்றுடன் அகழ்வுகள் மூலம் வெளிக்கொண்டுவரப்பட்ட அமைப்புக்களின் படங்களும் காட்சிக்கு வைக்கப்பட்டுள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2017-09-06 at the வந்தவழி இயந்திரம்
**சப்தார் அலி கான்** (*Safdar Ali Khan*, இறப்பு: 1742) என்பவா் தோஸ்து அலி கானின் மகன் ஆவார். 1740 ஆம் ஆண்டில் ஆம்பூரில் போர்க்களத்தில் அவரது தந்தையின் இறப்புக்குப் பிறகு அவர் வேலுருக்கு தப்பிச் சென்றார். அதே ஆண்டில், மராட்டியர்களால் ஆற்காடு நவாபாக அவர் அமர்த்தப்பட்டார்.

இவர் காலகட்டத்தில் நாட்டில் பாதுகாப்பற்ற குழப்ப நிலை இருந்தது. சப்தா் அலி கான் தன்னுடைய நாட்டையும் தன் குடும்பத்தையும் காப்பாற்ற அனைத்து முயற்சிகளையும் எடுத்தார். தன் மகனின் மனைவியின் பாதுகாப்புக்காக அவரை பிரித்தானியிரின் வசம் இருந்த சென்னைக்கு அனுப்பி வைத்தார். அவர்கள் ஆங்கிலேயர்களால் சென்னையில் இப்போது ஜார்ஜ் டவுன் என்றும் அக்காலத்தில் கருப்பர் நகரம் என்ற பொருளில் அழைக்கப்பட்ட பிளாக் டவுனில்  பாதுகாப்பாக தங்கியிருந்தனர்.

ஆனால் துரதிருஷ்டவசமாக 1742 ஆம் ஆண்டில் அவரது மைத்துனான முருசா அலியால் அவரைக் கொன்றுவிட்டு தன்னை ஆற்காடு நவாப்பாக அறிவித்துக் கொண்டார்.

மேற்கோள்கள்
-----------

1. 1 2  Mehta, Jaswant Lal (2005-01-01) (in en). *Advanced Study in the History of Modern India 1707-1813*. Sterling Publishers Pvt. Ltd. பன்னாட்டுத் தரப்புத்தக எண்:9781932705546. .

|
|  |
| முன்னர்**தோஸ்த் அலி கான்** | **ஆற்காடு நவாப்**1740 –1742 | பின்னர்**இரண்டாம் சாதுல்லா கான்** |